**Pustiu târziu**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pustiu târziu....

Te-așterni peste mine

Ca o rouă

Amăgitoare

Și subțire...

În nescrise lacrimi

Mă plâng ție ca

Unui prieten străin

Care-mi vorbește

În graiul său agil-

În graiul acela

De nedescris în

Care îmi plăcea să

Râd altădată,

Să-mi cânt odele,

Să iubesc mișcările

Cuvintelor

Ca-ntr-o epocă

De glorie bolnavă...

Spășită mi-e sentința

Ca un cântec mut-

Asurzit de propriul

Absurd...

Absurdă sunt și eu

Ca un laitmotiv

Pe care l-am

Inventat cândva

Într-o rătăcire de-a mea...

Absurdă e toata lumea,

Absurd e tot

Normalul care ne

Clintește,

Ne amorțește,

Ne dezrădăcineaza de noi,

De libertatea de a fi,

De zbor, de plâns,

De slăbiciune,

De iubire,

De lumea aceea care e

Nelume..

Pustiu târziu...